VŠEOBECNE ZÁVÄZNÉ NARIADENIE OBCE JASTRABÁ

č. 2/2014 z 10.12.2014

O MIESTNYCH DANIACH

     Obec Jastrabá v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 8 ods. 2 a 4, § 12 ods. 2 a 3, § 16 ods.  2 a 3, § 17 ods. 2, 3, 4 a 7, § 98, § 99e ods.9 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov  u s t a n o v u j e   

§ 1
 Základné  ustanovenie

1.	Obecné zastupiteľstvo v Jastrabej podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza na území obce Jastrabá  s účinnosťou od 1. januára 2015 tieto miestne dane:

   a) daň z nehnuteľnosti
   b) daň za psa
   c) daň za predajné automaty
   d) daň za nevýherné hracie prístroje 

2.	Toto všeobecne záväzné nariadenie upravuje podmienky určovania a vyberania miestnych daní na území obce Jastrabá. 

DAŇ Z POZEMKOV

§ 2
 Základ dane

1.	Základom dane z pozemkov pre pozemky druhu orná pôda, chmeľnice, vinice, ovocné sady, trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v prílohe č. 1 zákona č. 582/2004:
a)	orná pôda, chmeľnice, vinice, ovocné sady je hodnota pôdy 0,1646 €/m2,
b)	trvalé trávnaté porasty je hodnota pôdy 0,0242 €/m2

2.	Základom dane z pozemkov pre pozemky druhu záhrady, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona č. 582/2004: 
a)	záhrady, zastavané plochy a nádvoria, ostatné plochy je hodnota pozemku 1,32 €/m2
b)	stavebné pozemky je hodnota pozemku 13,27 €/m2

3.	Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku bez porastov zistenej za 1 m2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku. Ak daňovník nepreukáže hodnotu pozemku znaleckým posudkom je hodnota lesných pozemkov, na ktorých sú hospodárske lesy, rybníky s chovom rýb a ostatných hospodársky využívaných vodných plôch 0,072 €/m2. 

4.	 Základom dane z pozemkov, na ktorých sa nachádza transformačná stanica alebo predajný stánok
    slúžiaci k predaju tovaru a poskytovaniu služieb (ďalej len „predajný stánok“), je hodnota pozemku 
    určená vynásobením skutočnej výmery transformačnej stanice alebo predajného stánku v m2
    a hodnoty pozemku za 1 m2 uvedenej v prílohe č. 2  pre stavebné pozemky, t.j. hodnota pozemku
    13,27 m2.  

§ 3
 Sadzba dane

1.	 Správca dane určuje pre pozemky na území obce Jastrabá ročnú sadzbu dane z pozemkov  
 nasledovne:
a)	orná pôda, chmeľnice, vinice, ovocné sady, trvalé trávne porasty		0,60 %
b)	záhrady									0,43 %
c)	zastavané plochy a nádvoria, ostatné plochy					0,43 %
d)	lesné pozemky na ktorých sú hospodárske lesy, rybníky s chovom
rýb a ostatné hospodársky využívané vodné plochy				2,50 %
e)	stavebné pozemky								0,28 %

2.	Správca dane určuje pre pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie na výrobu elektriny zo slnečnej energie, transformačná stanica alebo predajný stánok sadzbu dane 1,4%.									

DAŇ ZO STAVIEB

§ 4
Sadzba dane

1.	Správca dane určuje pre stavby na území obce Jastrabá ročnú sadzbu dane zo stavieb za každý aj začatý m2 zastavanej plochy:

a)	0,036 eura, za stavby na bývanie a drobné stavby, ktoré majú doplnkovú funkciu pre hlavnú  stavbu
b)	0,036 eura, za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 
c)	0,141 eura, za chaty a stavby na individuálnu rekreáciu
d)	0,141 eura, za samostatne stojace garáže
e)	0,141 eura, za stavby hromadných garáží
f)	0,141 eura, za stavby hromadných garáží umiestnené pod zemou
g)	0,300 eura, za priemyselné stavby slúžiace energetike, stavby slúžiace stavebníctvu, stavby 
   využívané na skladovanie vlastnej produkcie vrátane stavieb na vlastnú administratívu
h)	0,700 eura, za stavby na ostatné podnikanie a na zárobkovú činnosť, skladovanie 
   a administratívu súvisiacu s ostatným podnikaním a so zárobkovou činnosťou
i)	0,161 eura, za ostatné stavby neuvedené v písmenách a) až h)

2.  Pri viacpodlažných stavbách správca dane určuje pre všetky druhy stavieb príplatok za podlažie  
    v sume 0,03 eura za každé ďalšie podlažie okrem prvého nadzemného podlažia.

DAŇ Z BYTOV

§ 5
Sadzba dane

1.	Správca dane určuje pre byty v bytových domoch na území obce Jastrabá ročnú sadzbu za každý aj začatý m2 podlahovej plochy bytu a nebytového priestoru:

a)	0,081 eura za byty
b)	0,079 eura za nebytové priestory slúžiace na iný účel (okrem garáží v bytovom dome)
c)	0,139 eura za nebytové priestory slúžiace ako garáž 

DAŇ ZA PSA

§ 6
Sadzba dane

1.	Správca dane určuje na území obce Jastrabá ročnú sadzbu dane za jedného psa:
a)	5,00 €  za psa chovaného a držaného v rodinnom dome a v iných objektoch
b)	10,00 €  za psa chovaného a držaného v bytovom dome 

   Táto sadzba dane platí za každého ďalšieho psa u toho istého daňovníka.

§7  
Oslobodenie od dane

1.	Správca dane ustanovuje, že od dane za psa sú oslobodené psy chované a držané fyzickými osobami bývajúcimi v lokalite Lazy, Žiarce, Majer a Ihráč-Píla.

DAŇ ZA PREDAJNÉ AUTOMATY

§ 8
Sadzba dane
 
1.	Správca dane určuje sadzbu dane za jeden predajný automat 100,00 € za kalendárny rok.

DAŇ ZA NEVÝHERNÉ HRACIE PRÍSTROJE

§ 9
Sadzba dane

1. Správca dane určuje sadzbu dane za jeden nevýherný hrací prístroj 66,00 € za kalendárny rok.

§ 10
Spoločné ustanovenia

Správca dane ustanovuje, že pre daň z nehnuteľností, daň za psa, daň za predajné automaty a nevýherné hracie prístroje najviac v úhrne do sumy 3,00 € nebude vyrubovať ani vyberať. 

§ 11
Záverečné ustanovenie

1.	Dňom účinnosti tohto Všeobecne záväzného nariadenia o miestnych daniach sa zrušuje VZN č. 8/2012 zo dňa 18.12.2012. 
2.	Pokiaľ toto Všeobecne záväzné nariadenie neobsahuje osobitnú právnu úpravu daní a konania, platia ustanovenia zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon č. 563/2009 Z.z. o správe daní (daňový poriadok) a o zmene a doplnení niektorých zákonov.
3.	Obecné zastupiteľstvo obce Jastrabá toto Všeobecne záväzné nariadenie č. 2/2014 o miestnych 
     daniach schválilo dňa 10.12.2014 uznesením č. 10/2014.

§ 12
Účinnosť

     Toto všeobecne záväzné nariadenie nadobúda účinnosť 1. januára 2015.

VYVESENÉ: 24.11.2014					ZVESENÉ: 09.12.2014

								..................................................
								Vojtech Sklenár, starosta obce